সাইয়েদি ফার্জ মারিস্তান
সাইয়েদি ফার্জ মারিস্তান বা ফেজ বিমারিস্তান ছিল মরক্কোর ফেসে অবস্থিত একটি ঐতিহাসিক মারিস্তান। এটি ১৩শ শতকে মারিনিউন রাজবংশ দ্বারা প্রতিষ্ঠিত হয়েছিল এবং ২০ শতক পর্যন্ত এটি একটি হাসপাতাল সেইসঙ্গে নিঃস্ব ও মানসিকভাবে অসুস্থ ব্যক্তিদের জন্য একটি ধর্মশালা হিসাবে কাজ করেছিল। এটি মরক্কোর অন্যতম বিখ্যাত ও গুরুত্বপূর্ণ মারিস্তান ছিল এবং সেই সময়ে এই অঞ্চলে অবস্থিত অনুরূপ প্রতিষ্ঠানসমূহকে এটি ব্যাপক প্রভাবিত করেছিল।